142 
til »Botanisk tidsskrift «s redaktion beretningen om udbyttet 
af den af ham foretagne rejse. Da han imidlertid senere fik 
sit manuskript tilbage for at vedføje nogle ny indløbne bidrag 
til Samsø-floraens fuldstændiggørelse, blev afhandlingens tryk- 
ning i tidsskriftet udsat og den fremtræder nu først efter 
hans død. Idet dens offenliggørelse da blev betroet for- 
eningens bestyrelse, kunde vi ikke være i tvivl om, at det 
vilde have været dens forfatter magtpåliggende , at ethvert 
nyt bidrag til disse øers flora blev optaget i hans arbejde, 
og for at dette kunde ske så fuldstændig som mulig, anmodede 
vi Hr, cand. jur. J. Lassen, som selv flere gange har be- 
rejst Samsø og har særlig interesse for og kendskab til 
Samsøs vegetation , om at gennemgå atliandlingen i så hen- 
seende, lir. Lassen har beredvillig imødekommet dette ønske 
og vi bringe ham derfor vor tak for at have bidraget til , at 
dette arbejde tør ventes at blive et ligeså værdifuldt led i 
de danske lokalfloraers række som det vil være et kært minde 
om den for tidligt afdøde Forfatter. 
